มีเลือดออกจากช่องคลอดสีน้ำตาลตั้งแต่วันที่2 ปัจจุบันยังไม่หาย ปริมานไม่เยอะมากเหมือนประจำเดือน แต่ใส่แคร์ฟีก็เต็มค่ะ เริ่มมีออกช่วงกินยาคุมเม็ดที่12 ค่ะ ไปหาสูติมาแล้วให้ยา estradiol 1mg มากิน5วัน กินมาวันที่2แล้วแต่เลือดยังไม่หายค่ะ กังวลมากค่ะ ไม่รู้ว่าเป็นเพราะอะไร เพราะไม่ได้บอกรายละเอียดค่ะ
สวัสดีค่ะ การมีเลือดออกผิดปกติทางช่องคลอดระหว่างที่กำลังมีการใช้ยาคุมกำเนิดอยู่นั้น อาจจะเกิดจาก ผลข้างเคียงจากการใช้ยาคุมกำเนิดเอง ที่มักจะออกเป็นแค่เลือดกระปริดกระปรอยติดกางเกงในภายใน 1-3 แผงแรก หากออกมาติดต่อกันหลายวันจนเต็มผ้าอนามัยนั้น อาจจะมีสาเหตุอื่นๆเช่น ฮอร์โมนรังไข่ไม่สมดุล ภาวะแทรกซ้อนจากการตั้งครรภ์ เลือดตามหลังการปฏิสนธิ แต่เรื่องการตั้งครรภ์คิดถึงได้น้อยมากๆ ถ้ามีการกินยาคุมอย่างต่อเนื่องจนหมดแผง หรืออาจจะเป็นการติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ เป็นต้นการรักษาขึ้นกับสาเหตุที่แน่ชัดที่ทำให้มีเลือดออกผิดปกติค่ะ ตอนนี้แนะนำการกินยาตามที่แพทย์สั่งให้ครบก่อน แล้วสังเกตอาการ ถ้าครบ 5 วันแล้ว ยังมีเลือดออกผิดปกติจากช่องคลอด ควรกลับไปพบแพทย์ที่ดูแลเพื่อแจ้งให้ทราบและเพื่อทำการตรวจเพิ่มเติมที่จำเป็น เช่นตรวจภายในหรืออัลตราซาวน์หน้าท้องต่อไป แต่หากในระหว่างนี้เลือดออกมาก ปวดหน่วงท้องน้อยเยอะ ซีด เพลียจากการเสียเลือดให้รีบกลับไปพบแพทย์ทันที